HYUDAI111
నాలుగేళ్లలో హుండై నుంచి 8 కొత్తకార్లు
న్యూఢిల్లీ: కొరియా ఆటోమేజర్‌ హుండై వచ్చే నాలుగేళ్లలో ఎనిమిది కొత్తకార్లను విడుదల చేయాలనిచూస్తోంది. వీటిలో మూడు కార్లు కొత్త సెగ్మెట్ల నుంచి వస్తుండగా మరో ఐదు కార్లు అప్‌గ్రేడ్‌ వెర్షన్‌తో వస్తున్నాయి. హుండై ఇండియా ఎండివైకె కూ మాట్లాడుతూ వచ్చే నాలుగేళ్లలో కంపెనీ కనీసం పది కొత్త ఉత్పత్తులు భారత్‌కు తెస్తుందన్నారు. వీటిలో ఎనిమిది కొత్త కార్లు ఉంటాయన్నారు. ఈ ఏడాదే హుండై గ్రాండ్‌ ఐ10 ఆధునీకరించిన మోడల్‌ భారత్‌లో విడుదలచేసింది. 2018లో కూడా కొత్తకార్లను మోటార్‌షోలో ప్రదర్శి స్తుంది. ఆటోసెర్వ్‌2018లో ప్రదర్శన కు సిద్ధంచేస్తోంది.ఎలాంతా సెగ్మెంట్‌ లోనే కాకుండా ఎంపికచేసిన మోడళ్లు హైబ్రిడ్‌ఫార్మాట్‌లో వస్తాయన్నారు. కాంపాక్ట్‌ సెగ్మెంట్‌లోపటిష్టంగా ఉన్నా మిడ్‌సెగ్మెంట్‌లో అంతగాలేదు. ఇందు కోసం టెక్నాలజీ ఫీచర్లను అప్‌గ్రేడ్‌ చేస్తోంది. 2018 అర్ధభాగంకల్లా హుండై కొత్త డిజైన్‌కారు విడుదలవు తుందన్నారు.మొత్తం ప్యాసింజర్‌కార్ల సెగ్మెంట్‌లో 51శాతంగా ఉంటుంది హుండై గ్రాండ్‌ ఐ10, ఐ20 క్రెటా వంటి వాటిలో పటిష్టమైన మార్కెట్‌ ఉందన్నారు. 2017లో కంపెనీకి 17-18శాతం మార్కెట్‌ వాటా లభిస్తుందని వివరించారు. గతఏడాది కంపెనీ ఐదులక్షల యూనిట్లను భారత్‌లో విక్రయించిందని, ఉత్పత్తి 6.50లక్షలు జరిగిందని కూ వివరించారు.
చెన్నై సమీపంలో కొత్త యూనిట్‌ను కూడా వచ్చే 3-4ఏళ్లలో ప్రారంభించి ఉత్పత్తి సామర్ధ్యం పెంచుతామన్నారు. ఆఫ్రికా, మధ్యతూర్పు దేశాల మార్కెట్‌ మందగమనమే విక్రయాల్లో వెనుకబాటుకు కారణమన్నారు. అయితే దేశీయంగా ఉన్న డిమాండ్‌కు కంపెనీ సరఫరా చేస్తోందని వివరించారు.